**2023.01.10 වන දින  බඩල්කුඹුර ප්‍රාදේශීය සභාවේ පැවති   සාමාන්‍ය මාසික මහ සභා රැස්වීම් වාර්තාව.**

**2023වර්ෂය ජනවාරි මාසය**

**සහභාගීවීම.**

1. ආර්.එස්.එම්.අබේසේකර මැතිතුමා,ගරු සභාපති,ශ්‍රී ලංකා පොදුජන පෙරමුණ
2. ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා,ගරු උප සභාපති, ශ්‍රී ලංකා පොදුජන පෙරමුණ
3. එස්.ඒ.කපිල සමරක්කොඩි මැතිතුමා, ගරු ප්‍රාදේශීය සභා මන්ත්‍රී, ශ්‍රී ලංකා පොදුජන පෙරමුණ
4. ඩී.එම්.මහින්ද්‍ර බණ්ඩාර මැතිතුමා, ගරු ප්‍රාදේශීය සභා මන්ත්‍රී, ශ්‍රී ලංකා පොදුජන පෙරමුණ
5. එච්.ජී.වීරසිංහ රත්නායක මැතිතුමා, ගරු ප්‍රාදේශීය සභා, මන්ත්‍රී,ශ්‍රී ලංකා පොදුජන පෙරමුණ
6. ඩී.එම්.සුසන්ත කමලසිරි මැතිතුමා, ගරු ප්‍රාදේශීය සභා මන්ත්‍රී, ශ්‍රී ලංකා පොදුජන පෙරමුණ
7. ආර්.ඩී.වසන්ත කුමාර මැතිතුමා, ගරු ප්‍රාදේශීය සභා මන්ත්‍රී, ශ්‍රී ලංකා පොදුජන පෙරමුණ
8. එච්.එම්.උදේනි කුමාර මැතිතුමා, ගරු ප්‍රාදේශීය සභා මන්ත්‍රී, ශ්‍රී ලංකා පොදුජන පෙරමුණ
9. ඩී.එම්.පේමාවති මැතිතුමිය, ගරු ප්‍රාදේශීය සභා මන්ත්‍රී, ශ්‍රී ලංකා පොදුජන පෙරමුණ
10. ඒ.එම්.නියාස් මැතිතුමා, ගරු ප්‍රාදේශීය සභා මන්ත්‍රී, එක්සත් ජාතික පක්ෂය
11. එම්.අයි.එම්.හුසේන් මැතිතුමා, ගරු ප්‍රාදේශීය සභා මන්ත්‍රී, එක්සත් ජාතික පක්ෂය
12. ආර්.එම්.සිරියාවති මැතිතුමිය, ගරු ප්‍රාදේශීය සභා මන්ත්‍රී, එක්සත් ජාතික පක්ෂය
13. ආර්.එම්.චන්ද්‍රසිරි මැතිතුමා, ගරු ප්‍රාදේශීය සභා මන්ත්‍රී, එක්සත් ජාතික පක්ෂය
14. එච්.ඒ.චන්ද්‍රිකා මැතිතුමිය ,ගරු ප්‍රාදේශීය සභා මන්ත්‍රී, එක්සත් ජාතික පක්ෂය
15. එච්.එම්.සෝමාවති මැතිතුමිය,ගරු ප්‍රාදේශීය සභා මන්ත්‍රී, එක්සත් ජාතික පක්ෂය
16. ආර්.එම්.විජේදාස මැතිතුමා, ගරු ප්‍රාදේශීය සභා මන්ත්‍රී, එක්සත් ජනතා නිදහස් සන්ධානය
17. එච්.එම්.කිත්සිරි ලුණුගලලන්ද මැතිතුමා, ගරු ප්‍රාදේශීය සභා මන්ත්‍රී, එක්සත් ජනතා නිදහස් සන්ධානය

**සහභාගි නොවීම**

01. කේ.ඒ.ජී.විලියම් පෙරේරා මැතිතුමා, ගරු ප්‍රාදේශීය සභා මන්ත්‍රී, ජනතා විමුක්ති පෙරමුණ

බඩල්කුඹුර ප්‍රාදේශීය සභාවේ 2023ජනවාරි මස මාසික සභා රැස්වීම ගරු සභාපති ආර්.එස්.එම්.අබේසේකර මැතිතුමාගේ ප්‍රධානත්වයෙන් 2023.01.10 වන අඟහරුවාදා දින පෙ.ව.10.00 ට බඩල්කුඹුර ප්‍රාදේශීය සභා රැස්වීම් ශාලාවේදී පවත්වන ලදි.

**01).පසුගිය සභාවේ සභා වාර්තාව සභා සම්මත කර ගැනීම.**

**ගරු සභාපති ආර්.එස්.එම්.අබේසේකර මැතිතුමා**

ගරු උප සභාපතිතුමනි,ගරු මන්ත්‍රීතුමනි , ගරු මන්ත්‍රීතුමියනි, න්‍යාය පත්‍රයට අනුව තිබෙන්නේ 2022.12.13 සභා රැස්වීම් වාර්තාව කිය වුවා සේ සලකා සභා සම්මත කර ගන්නා ලෙස ඉල්ලා සිටිනවා.

**ගරු ප්‍රාදේශීය සභා මන්ත්‍රී ඩී.එම්.පේමාවතී මැතිතුමිය**

ගරු සභාපතිතුමනි, 2022.12.13 දින සභා රැස්වීම් වාර්තාව සත්‍ය වාර්තාවක් බව මම යෝජනා කරනවා.

**ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමා**

ගරු සභාපතිතුමනි, එමයෝජනාව මම ස්ථීර කරනවා.

**තීරණය**-ගරු ප්‍රාදේශීය සභා මන්ත්‍රී ඩී.එම්.පේමාවතී මැතිතුමිය විසින් ගෙනෙන ලද යෝජනාව අනුව 2022.12.13 දින සභා රැස්වීම් වාර්තාව සත්‍ය වාර්තාවක් බව ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමාගේ ස්ථිරත්වයෙන් ඒකමතිකව සභා සම්මත විය.

**(02).ගරු සභාපතිතුමාගේ විශේෂ නිවේදන**

**ගරු සභාපති ආර්.එස්.එම්.අබේසේකර මැතිතුමා**

02.01.ගරු උප සභාපතිතුමනි, ගරු මන්ත්‍රීතුමනි, ගරු මන්ත්‍රීතුමියනි, මීළඟ සභා රැස්වීම 2023පෙබරවාරිමස 07වන අඟහරුවාදා දින පෙ.ව.10.00 ට මෙම ස්ථානයේදී පවත්වන බව දැනුම් දෙනවා.

**(03)සන්දේශ, පෙත්සම්,පැමිණිලි හා සන්නිවේදන සභාගත කිරීම -ඇත**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි, ගරු මන්ත්‍රීවරුනි 2023 වර්ෂය සංවර්ධන උපදේශන කාරක සභා කමිටුවේ ලේකම් ලෙස සංවර්ධන නිලධාරි ආර්.ඩබ්.වි.නිරෝෂා රාජපක්ෂ මහත්මිය 2023 වර්ෂයේදී මෙම කමිටුවේ කමිටු ලේකම් ධුරය සඳහා නම් කර තිබුනද එම නිලධාරිණියගේ කැමැත්ත මත එම තනතුරෙන් ඉවත් කිරිමට අවශ්‍ය කටයුතු සලස්වා දෙන ලෙස කරන ලද ඉල්ලීම ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමාවිසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමාගේ ස්ථීරත්වයෙන් ඒකමතිකව සභා සම්මත විය.

**(04)යථා පරිදි කල් දී ඇති ප්‍රශ්න -ඇත**

**ප්‍රශ්න අංක 01**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි ගරු සුසන්ත කමලසිරි මැතිතුමා විසින් ඉදිරිපත් කරන ලද LSDP ව්‍යාපෘතියේ ප්‍රශ්නය ලබන සභා වාරයට නැවත ඉදිරිපත් කරන ලෙස ඔබතුමාගෙන් ඉල්ලා සිටිනවා.

**(05)යථා පරිදි කල් දී ඇති යෝජනා - ඇත**

**යෝජනා අංක 01**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි මෙම ප්‍රාදේශීය සභාව සතු 252 – 6342 කැබ් රථයේ වාර සේවාව සිදුකර බිල්පත රුපියල් 46520.00 කි.එය සභා අරමුදල් යොදවා බිල්පත ගෙවිම සුදුසු බව ගරු සභාවට යෝජනා කරනවා.

**ගරු ප්‍රාදේශිය සභා මන්ත්‍රී ඩි.එම්.පේමාවති මැතිතුමිය**

ගරු සභාපතිතුමනි, එම යෝජනාව මම ස්ථිර කරනවා.

**තීරණය-**ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශිය සභා මන්ත්‍රී ඩි.එම්.පේමාවති මැතිතුමියගේ ස්ථිරත්වයෙන් ඒකමතිකව සභා සම්මත විය.

**යෝජනා අංක 02**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි කටුගහගල්ගේ නිල් දියවර තුරු සෙවන උද්‍යානයේ ඇතුල්විමේ ප්‍රවේශපත් 2000 ක් සහ බෝට්ටු සේවාව සඳහා ප්‍රවේශපත් 12000 ක් පහත සඳහන් ප්‍රමාණයෙන් මුද්‍රණය කර ගැනිම සඳහා සුදුසු බව ගරු සභාවට යෝජනා කරනවා.

* A4ප්‍රමාණයේ කොළයක ප්‍රවේශපත්‍ර 08 ක් මුද්‍රණය කිරිම.
* ප්‍රවේශපත්‍ර එකක් මුද්‍රණය සඳහා වියදම රු.2.10 ක් විම.
* ප්‍රවේශපත්‍ර 32000 මුද්‍රණය සඳහා වියදම රු.67200.00 විම.

**ගරු ප්‍රාදේශීය සභා මන්ත්‍රීඩී.එම්.සුසන්ත කමලසිරි මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 03**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි බඩල්කුඹුර ප්‍රාදේශීය සභාවට අයත් මහජන පුස්තකාලවල “2023 වර්ෂය සඳහා ක්‍රියාකාරී සැළැස්ම“ ක්‍රියාත්මක කිරිම සුදුසු බව ගරු සභාවට යෝජනා කරනවා.

**ගරු ප්‍රාදේශිය සභා මන්ත්‍රී එච්.එම්.කිත්සිරි ලුණුගලලන්ද මැතිතුමා**

ගරු සභාපතිතුමනි, එම යෝජනාව මම ස්ථිර කරනවා.

**තීරණය-**ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශිය සභා මන්ත්‍රී එච්.එම්.කිත්සිරි ලුණුගලලන්ද මැතිතුමාගේ ස්ථිරත්වයෙන් ඒකමතිකව සභා සම්මත විය.

**යෝජනා අංක 04**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි බඩල්කුඹුර ප්‍රාදේශීය සභාවේ“2023 වර්ෂය සඳහා ක්‍රියාකාරී සැළැස්ම“ ක්‍රියාත්මක කිරිම සුදුසු බව ගරු සභාවට යෝජනා කරනවා.

**ගරු ප්‍රාදේශිය සභා මන්ත්‍රී ආර්.ඩි.වසන්ත කුමාර මැතිතුමා**

ගරු සභාපතිතුමනි, එම යෝජනාව මම ස්ථිර කරනවා.

**තීරණය-**ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශිය සභා මන්ත්‍රී ආර්.ඩි.වසන්ත කුමාර මැතිතුමාගේ ස්ථිරත්වයෙන් ඒකමතිකව සභා සම්මත විය.

**යෝජනා අංක 05**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි බඩල්කුඹුර ප්‍රාදේශීය සභාවට 2023 වර්ෂය සදහා කාර්යාලයට අවශ්‍ය ලිපිද්‍රව්‍ය හා සනීපාරක්ෂ ද්‍රව්‍ය ලබා ගැනිම සුදුසු බව ගරු සභාවට යෝජනා කරනවා.

**ගරු උපසභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා**

ගරු සභාපතිතුමනි, එම යෝජනාව මම ස්ථිර කරනවා.

**තීරණය-**ගරු සභාපති ආර්.එම්.එස්.අබේසේකර මැතිතුමා විසින් ගෙනෙන ලද යෝජනාව ගරු උපසභාපති ආර්.ඩබ්.එස්.ජේ.ඩි.එම්.කිත්සිරි මෙවන් රෝහිත බණ්ඩාර මැතිතුමාගේ ස්ථිරත්වයෙන් ඒකමතිකව සභා සම්මත විය.

**යෝජනා අංක 06**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි කාර්මික නිළධාරී පී.ජී.පරපිටිය මහතා හා වැඩ පරිපාලක ආර්.එම්. රසික උදයංග මහතා විසින් “උද්‍යාන අලංකරණය” පිළිබඳ දින 05 ක පුහුණු වැඩසටහනකට සහභාගී වීම වෙනුවෙන් ගමන් වියදම් දීමනාව ගෙවීම සුදුසු බව ගරු සභාවට යෝජනා කරනවා.

**ගරු ප්‍රාදේශිය සභා මන්ත්‍රී එස්.ඒ.කපිල සමරක්කොඩි මැතිතුමා**

ගරු සභාපතිතුමනි, එම යෝජනාව මම ස්ථිර කරනවා.

**තීරණය-**ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශිය සභා මන්ත්‍රී එස්.ඒ.කපිල සමරක්කොඩි මැතිතුමාගේ ස්ථිරත්වයෙන් ඒකමතිකව සභා සම්මත විය.

**යෝජනා අංක 07**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි 2023 වර්ෂයේ ගැසට් පත්‍රය දෙමළ භාෂාවෙන් හා ඉංශ්‍රීසි භාෂාවෙන් පරිවර්තනය කිරිම වෙනුවෙන් රුපියල් 24955.00ක මුදල ගෙවීම සුදුසු බව ගරු සභාවට යෝජනා කරනවා.

**ගරු උපසභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු උප සභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 08**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි කාර්මික නිළධාරී (සිවිල්) ආර්.එම්.පියුමි මහේෂිකා මෙනවිය විසින් 2023 වර්ෂයේ ජනවාරි මස සිට පරිවර්තිත ගමන් වියදම් හා නිවාඩු දින වැටුප් ලබා දෙන ලෙස ඉල්ලීමක් කර තිබූ අතර මසකට රුපියල් 4000.00ක පරිවර්තිත ගමන් වියදමක් පමණක් ලබා දීම සුදුසු බව ගරු සභාවට යෝජනා කරනවා.

**ගරු ප්‍රාදේශිය සභා මන්ත්‍රී ආර්.ඩී. වසන්න කුමාර මැතිතුමා**

ගරු සභාපතිතුමනි, එම යෝජනාව මම ස්ථිර කරනවා.

**තීරණය-**ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශිය සභා මන්ත්‍රී ආර්.ඩි.වසන්ත කුමාර මැතිතුමාගේ ස්ථිරත්වයෙන් ඒකමතිකව සභා සම්මත විය.

**යෝජනා අංක 09**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි නක්කල මුල් ළමා විය මධ්‍යස්ථානයේ පවතින අඩු පාඩු (ඩෙස්පුටු හා ගොඩනැඟිල්ලි පහසුකම්) සකස් කිරිම සුදුසු බව ගරු සභාවට යෝජනා කරනවා

**ගරු උපසභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු උප සභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 10**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි save the children ආයතනය විසින් මසකට එක් දිනක් පාසැල් ළමුන් සදහා වැඩසටහනක් ක්‍රියාත්මක කරන බැවින් 2023 වර්ෂයේ සිට ප්‍රාදේශීය සභා ශ්‍රවණාගාරයට අය කරන මුදල වැඩි බැවින් එම මුදල අඩු කර දෙන ලෙස ඉල්ලීමක් කර තිබූ අතර එම ආයතනය සදහා පමණක් රුපියල් 8000.00ක මුදලකට ශ්‍රවණාගාරය ලබා දීම සුදුසු බව ගරු සභාවට යෝජනා කරනවා.

**ගරු ප්‍රාදේශිය සභා මන්ත්‍රී එච්.එම්.උදේනි කුමාර මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශිය සභා මන්ත්‍රී එච්.එම්.උදේනි කුමාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 11**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි බඩල්කුඹුර ප්‍රාදේශිය සභාවට අයත්කටුගහගල්ගේ වැවේ ළමා උද්‍යානය සහිත බිම් ප්‍රදේශය මඩ වී ඇති නිසා එම භුමිය වටා කොන්ක්‍රීට් පටියක් දමා එහි ඇතුළට වැලි ඇතිරීමටත්,එහි සේවය කරන නිළධාරීන්ගේ බඩුභාහිරාදිය දැමීමට කුඩා කාමරයක් සකස් කිරිමටත්,සේවාදායකයින්ට වැසි දින වල වැස්සෙන් ආරක්ෂා වීමට සුදුසු ගිමන්හලක් (පොළ භුමියේ ඉවත් කළ ඇස්බැස්ටර්ස් ෂීට් යොදාගෙන ) සකස් කිරිම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 12**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි බඩල්කුඹුර ප්‍රාදේශිය සභාවට අයත් කටුගහගල්ගේ වැවේ උද්‍යානයේ සාද පැවැත්වීම සදහා අය කරන මුදල පුද්ගලයින් (01-50ත් අතර)රුපියල් 5000.00ක්ද,වැඩි වන සෑම පුද්ගලයින් දස දෙනෙකුට රුපියල් 1000.00 බැඟින් ද අය කිරිම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.ජී.විරසිංහ රත්නායක මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 13**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි බඩල්කුඹුර ප්‍රාදේශිය සභාවට අයත් කටුගහගල්ගේ උද්‍යානයට අදාළ සේවාවන් සැපයීමේදී දෙවන වරට බිල් පොත් මුද්‍රණය කිරිම වෙනුවෙන් රුපියල් 20000.00ක් ගෙවීම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රීඑච්.එම්.උදේනි කුමාර මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රීඑච්.එම්.උදේනි කුමාර මැතිතුමාගේස්ථීරත්වයෙන් ඒකමතිකව සභා සම්මත විය.

**යෝජනා අංක 14**

**ගරු ප්‍රාදේශීය සභා මන්ත්‍රී ආර්.එම්.විජේදාස මැතිතුමා**

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි 2023 වර්ෂය සඳහා බඩල්කුඹුර ප්‍රාදේශීය ලේකම් කොට්ඨාශයේ මඩුකොටන්අරාව ග්‍රාම නිලධාරි වසමටරු.150000.00 (එක්ලක්ෂ පනස්දහසක්) සභා අරමුදලින් පහත සඳහන් යෝජනා ක්‍රියාත්මක කිරිම සුදුසු බව ගරු සභාවට යෝජනා කරනවා.

01.හෙලතුන්තල එක්සත් සුභ සාධක සමිතිය සඳහා නෙක්ස් නැපේ මැෂිමක් ලබා ගැනීම.

02.හෙලතුන්තල ගොවි සංවිධානය සඳහා බෙහෙත් ඉසින ටැංකියක් ලබා ගැනිම.

03.හෙලතුන්තල ඇල්වත්ත ජල යෝජනා ක්‍රමය සඳහා අඟල් 1 ½ බට 20 ක් ලබා ගැනීම.

**ගරු ප්‍රාදේශීය සභා මන්ත්‍රී එච්.එම්.කිත්සිරි ලුණුගලලන්ද මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය-**ගරු ප්‍රාදේශීය සභා මන්ත්‍රී ආර්.එම්.විජේදාස මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.එම්. කිත්සිරි ලුණුගලලන්ද මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 15**

**ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමා**

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි ප්‍රාදේශීය සභා අරමුදලින් කදුකර සංවර්ධන පදනම සඳහා රීචාජබල් බපල් එකක් මිළදි ගැනිම හා පුස්සැල්ලැව සුසාන භුමියේ තොරණ ඉදිකීරිම සඳහා රුපියල් එක්ලක්ෂ පනස් දහසක(රු.150000.00) මුදලක් භාවිතා කිරීම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය-**ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.ජී. වීරසිංහ රත්නායක මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 16**

**ගරු ප්‍රාදේශීය සභා මන්ත්‍රී ආර්.එම්.චන්ද්‍රසිරි මැතිතුමා**

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි 2023 වර්ෂය සඳහා රු.150000.00 (එක්ලක්ෂ පනස්දහසක්) සභා අරමුදලින් පහත සඳහන් යෝජනා ක්‍රියාත්මක කිරිම සුදුසු බව ගරු සභාවට යෝජනා කරනවා.

01.ඇත්තලාමුල්ල ග්‍රාම සංවර්ධන සමිතියට පොදු ළිඳවල් ඉසිම සඳහා වතුරට බස්සන මෝටරයක් සහ වයර් ලබා ගැනීම. ( රු.60000.00)

02.ඩී.එම්.ප්‍රියන්ත කුමාර මහතා ,බෝගහඇල්ල ,5 කණුව,බඩල්කුඹුර. රබර් වියලි දුන්ගෙයක් සාදා ගැනීම.ද්‍රව්‍ය ආධාර ලබා දීම (රු.25000.00)

03.ආර්.එම්.අශෝකා පත්මිණි මහත්මිය, ඇලමාන,5 කණුව,බඩල්කුඹුර.රබර් කිරි ඇඹරිමේ යන්ත්‍රයක් ලබා ගැනීම.(රු.40000.00)

04.ආර්.එම්.සුමනසේන මහතා,අංක 37,පුන්සිසිගම,බඩල්කුඹුර.කුකුළු පැටවුන් සහ උපකරණ ලබා දීම.(රු.25000.00)

**ගරු ප්‍රාදේශීය සභා මන්ත්‍රී එච්.එම්.සෝමාවතී මැතිතුමිය**

ගරු සභාපතිතුමනි, එම යෝජනාව මම ස්ථීර කරනවා.

**තීරණය-**ගරු ප්‍රාදේශීය සභා මන්ත්‍රී ආර්.එම්.චන්ද්‍රසිරි මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්. එම්.සෝමාවතී මැතිතුමියගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 17**

**ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා**

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි 2023 වර්ෂය සඳහා සභා අරමුදලින් ක්‍රියාත්මක කිරීමට ඇති රුපියල් 150000.00 මුදලින් කටුගහගල්ගේ සුසාන භුම් මාර්ගය හා ලුණුගල ජනපදයේ ගොඩඋඩ මාර්ගය යන මාර්ග දෙක මෝටර් ග්‍රේඩර් කිරිම සුදුසු බව ගරු සභාවට යෝජනා කරනවා.

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි මෙම යෝජනාව වෙනසක් කර ගන්න ඕන.කටුගහගල්ගේ සුසාන භුම් මාර්ගය හා ලුණුගල ජනපදයේ ගොඩඋඩ මාර්ගය වෙනුවට ලුණුගල ජනපදයේ අරුණලු පෙර පාසල් ගොඩනැගිල්ල සඳහා සභා අරමුදලින් ක්‍රියාත්මක කිරීමට ඇති රුපියල් 150000.00 (එක්ලක්ෂ පනස්දහස)කමුදලක් ලබා දිම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය-**ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.ජී. වීරසිංහ රත්නායක මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 18**

**ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා**

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි දැනට ක්‍රියාත්මක කරගෙන යනු ලබන කටුගහගල්ගේ නිල් දියවර තුරු සෙවන ගිමන් හලට අවශ්‍යව ඇති සේවක පුරප්පාඩුව සඳහා ගොවි සමිතියත් සමඟ ඇති කරගෙන ඇති ගිවිසුම් ගත සේවක මහතුන් තුන්දෙනෙක් බඳවා ගැනීම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය-**ගරු ප්‍රාදේශීය සභා මන්ත්‍රීඑච්.එම්.උදේනි කුමාර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 19**

**ගරු ප්‍රාදේශීය සභා මන්ත්‍රී ආර්.ඩී. වසන්ත කුමාර මැතිතුමා**

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි 2023 වර්ෂයේ සභා අරමුදලින් වෙන් කර ඇති රු.150000.00 ක මුදලින් පහත සඳහන් යෝජනා ක්‍රියාත්මක කිරිමට සුදුසු බව ගරු සභාවට යෝජනා කරනවා.

01.කළණ මිතුරු සුබසාධක සමිතියට (ආදන්අරාව) ද්‍රව්‍යාධාර ලබා දීම.

02.සහෘද සහයෝගිතා පදනමට (කරවිල) ද්‍රව්‍යාධාර ලබා දීම.

03.කරඳගම වසමේ සුබසාධක සමිතියකට ද්‍රව්‍යාධාර ලබාදීම.

**ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය-**ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 20**

**ගරු ප්‍රාදේශීය සභා මන්ත්‍රී ආර්.එම්.සිරියාවතී මැතිතුමිය**

ගරු සභාපතිතුමනි,ගරු උපසභාපතිතුමනි,ගරු මන්ත්‍රීවරුනි 2023 වර්ෂයේ සභා අරමුදලින් වෙන් කර ඇති රු.150000.00 ක මුදලින් පහත සඳහන් යෝජනාව ක්‍රියාත්මක කිරිමට සුදුසු බව ගරු සභාවට යෝජනා කරනවා.

1. 4 කණුව ජල යෝජනා ක්‍රමයට ජල ටැංකියක් හා ජල ටැංකියකට රැඳවුම් ස්ථානයක් ස්ථාපිත කිරීම.

**ගරු ප්‍රාදේශීය සභා මන්ත්‍රී ආර්.එම්.චන්ද්‍රසිරි මැතිතුමා**

ගරු සභාපතිතුමනි, එම යෝජනාව මම ස්ථීර කරනවා.

**තීරණය-**ගරු ප්‍රාදේශීය සභා මන්ත්‍රී ආර්.එම්.සිරියාවතී මැතිතුමිය විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ආර්.එම්.චන්ද්‍රසිරි මැතිතුමාගේ ස්ථීරත්වයෙන් ඒකමතිකව සභා සම්මත විය.

**(06).යථා පරිදි කල් දී නොමැති යෝජනා - ඇත**

**යෝජනා අංක 01**

**ගරු සභාපති ආර්.එස්.එම්.අබේසේකර මැතිතුමා**

ගරු උප සභාපතිතුමනි, ගරු මන්ත්‍රීවරුනි LDSP ව්‍යාපෘතියේ වෙන් වුන රු.6,589,100.00 සභා අරමුදලින් කටුගහගල්ගේ වැව ආශ්‍රිත සංචාරක ආකර්ශනයෙන් යුත් ස්ථානයක් ලෙස සංවර්ධනය කිරිමේ උප ව්‍යාපෘතියෙන් සනීපාරක්ෂක පහසුකම් වැඩිදියුණු කිරීම හා එම ස්ථානයේ පහසුකම් වැඩිදියුණු කිරිම සඳහා සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී ඩී.එම්.පේමාවති මැතිතුමිය**

ගරු සභාපතිතුමනි, එම යෝජනාව මම ස්ථීර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.පේමාවති මැතිතුමියගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 02**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි, ගරු මන්ත්‍රීවරුනිPF-7386 අංක දරණ කැබ් රථය අනතුරට පත්විම හේතුවෙන් එය අලුත්වැඩියා කිරීම සඳහා වැය වන රු.735000.00 ක මුදල රක්ෂණ සමාගමෙන් ගෙවන අතර මුදලින් රු.476785.88 අත්තිකාරම් මුදලක් ලබා දෙන ලදි.වැඩ අවසන් කිරිමෙන් පසු මුළු මුදලම ගෙවන බව රක්ෂණ ආයතනය වාචිකව දැනුම් දෙන ලදි.එම නිසා ඉතිරි මුදල වන රු.258214.12 සභා අරමුදලින් ගෙවා වාහනයට අවශ්‍ය උපාංග රැගෙන ඒමට සිදු වී ඇත.පසුව රක්ෂණ ආයතනයෙන් එම මුදල ලැබුනු පසු සභා අරමුදලට බැර කල යුතුය. රක්ෂණ සංස්ථාව යම්කිසි මුදලක් අඩුකර ගෙවිම් කලහොත් එම මුදල අදාළ රියදුරු මහතාගෙන් අයකර ගැනීමටත්, රු.258214.12 ගෙවිමටත් සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමාවිසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඒච්.ඒම්.උදේනි කුමාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 03**

**ගරු සභාපති ආර්.එස්.එම්.අබේසේකර මැතිතුමා**

ගරු උප සභාපතිතුමනි, ගරු මන්ත්‍රීවරුනි අළුපොත කඩියන්තලාව තිරුවානා නිධියේ කැණිම් කටයුතු ආරම්භ කිරිමට පෙර මුලික පාරිසරික පරික්ෂණය සිදු කරන ලෙස ප්‍රාදේශීය ලේකම් විසින් දැනුවත් කර ඇති බැවින්, එම මුලික පාරිසරික පරීක්ෂණය සිදු කිරීමත් ඒ සඳහා වියදම් වන මුදල සභා අරමුදලින් දැරීමටත් පුරා විද්‍යා නිර්දේශය ලබා ගැනීමටත්, කැනිම් බලපත්‍රය ලබා ගැනීමටත් ඒ සඳහා යන වියදම් සභා අරමුදලින් දැරීමටත්,තවද ප්‍රාදේශීය ලේකම්ගේ 2023.01.05 දිනැති BK/LND/02/05/2023/08 අංක දරණ ලිපිය මඟින් අලුපොත කඩියන්තලාව ඉඩමට වාර්ෂික බලපත්‍රයක් නිකුත් කිරිමට කටයුතු කරමින් පවතින බව දන්වා ඇති බැවින් වාර්ෂික බලපත්‍රයක් ලබා ගැනීම සුදුසු බවත්,තවද මෙම ව්‍යාපෘතිය සඳහා ව්‍යපෘති යෝජනාව සකස් කිරීම සුදුසු එම ක්ෂේත්‍රය සම්බන්ධ දැනුම ඇති අයෙකු මඟින් සකස් කිරීමටත් ඒ සඳහා වන වියදම සභා අරමුදලින් ගෙවිමටත් සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී ඩී.එම්.මහින්ද්‍ර බණ්ඩාර මැතිතුමා.**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.මහින්ද්‍ර බණ්ඩාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 04**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරු මන්ත්‍රීවරුනි 1987 අංක 15 දරණ ප්‍රාදේශීය සභා පනතේ 122 වගන්තිය සමඟ කියවිය යුතු 126(vi) අ උප වගන්තියෙන් පැවරි ඇති බලතල ප්‍රකාරව බඩල්කුඹුර ප්‍රාදේශීය සභා බල ප්‍රදේශයේ පිහිටි කටුගහගල්ගේ වැව හා ආශ්‍රිතව පිහිටි “නිල් දියවර තුරු සෙවන ”උද්‍යානයේ කාර්ය කටයුතු විධිමත් කිරිම පරිපාලනය කිරිම හා පාලනය කිරිම සහ ඊට අනුශාංගික කරුණු සඳහා විධිවිධාන ඇතුලත් කර අතුරු ව්‍යවස්ථාවක් සම්පාදනය කිරිම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී ඩී.එම්.පේමාවති මැතිතුමිය**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු සභාපති ආර්.එස්.එම්.අබේසේකර මැතිතුමාවිසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්..පේමාවතී මැතිතුමියගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 05**

**ගරු ප්‍රාදේශීය සභා මන්ත්‍රී එච්.එම්.කිත්සිරි ලුණුගලලන්ද මැතිතුමා.**

ගරු සභාපතිතුමනි, ගරු උපසභාපතිතුමනි,ගරු මන්ත්‍රීවරුනිඅංක 138 /B ලුණුගල ජනපද ග්‍රාම නිලධාරි වසමේ අරුණළු පෙර පාසල සඳහා ස්ථීර ගොඩනැගිල්ලක් නොමැති බැවින්,ප්‍රදේශවාසින් ඒකරාශි වි නව ගොඩනැගිල්ලක් ඉදි කර ගැනීමට කටයුතු කරන බැවින්, ඒ සඳහා ශක්තියක් ලෙස සභා අරමුදලින් රු.150000.00 (එක්ලක්ෂ පනස් දහස) ක මුදලක් ලබා දිම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු ප්‍රාදේශීය සභා මන්ත්‍රී එච්.එම්.කිත්සිරි ලුණුගලලන්ද මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 06**

**ගරු උපසභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා**

ගරු සභාපතිතුමනි, ගරු මන්ත්‍රීවරුනි2023 වර්ෂය සඳහා රු.150000.00 (එක්ලක්ෂ පනස්දහසක්) සභා අරමුදලින්තලාවගම දිලෙන තරු ගොවි සංවිධානයට ද්‍රව්‍යාධාර ලබා දීම සුදුසු බව ගරු සභාවට යෝජනා කරනවා.

**ගරු ප්‍රාදේශීය සභා මන්ත්‍රී ඩී.එම්.මහින්ද්‍ර බණ්ඩාර මැතිතුමා.**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු උප සභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී ඩී.එම්.මහින්ද්‍ර බණ්ඩාරමැතිතුමාමැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 07**

**ගරු ප්‍රාදේශීය සභා මන්ත්‍රී ඩී.එම්.මහින්ද්‍ර බණ්ඩාර මැතිතුමා.**

ගරු සභාපතිතුමනි, ගරු උපසභාපතිතුමනි,ගරු මන්ත්‍රීවරුනි2023 වර්ෂයේ සභා අරමුදලින් වෙන් කර ඇති රු.150000.00 ක මුදලින් පහත සඳහන් යෝජනා ක්‍රියාත්මක කිරිමට සුදුසු බව ගරු සභාවට යෝජනා කරනවා.

01.කොස්ගොල්ල අක්කරේ මාර්ගය ඩෝසර් කිරිම.

02.නිවාස ආධාර සඳහා සිමෙන්ති ලබා දීම.

03.මො/හිගුරුකඩුව මහ විදුහලට කෘෂි උපකරණ ලබා දීම.

04.මො/ රණුගල්ල විදුහලට කෘෂි උපකරණ ලබා දීම.

05.අඩු ආදායම්ලාභි පවුල් සඳහා විදුලි පද්ධති උපකරණ ලබා දීම.

**ගරු උපසභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු ප්‍රාදේශීය සභා මන්ත්‍රී ඩී.එම්.මහින්ද්‍ර බණ්ඩාර මැතිතුමා විසින් ගෙනෙන ලද යෝජනාව ගරු උප සභාපති ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 08**

**ගරු ප්‍රාදේශීය සභා මන්ත්‍රී එච්.ඒ.චන්ද්‍රිකා මැතිතුමිය.**

ගරු සභාපතිතුමනි, ගරු උපසභාපතිතුමනි,ගරු මන්ත්‍රීවරුනි 2023 සංවර්ධන යෝජනා යටතේ පහත සඳහන් ප්‍රදේශයේ කාන්තාවන් දස දෙනෙකු සඳහා ගෙවතු වගාවන් සඳහා අවශ්‍ය උපකරණ හා බීජ පැකට් ලබා දීම සුදුසු බව ගරු සභාවට යෝජනා කරනවා.

01.ඥාණවතී මුදලිගේ මිය ,360/6,බුත්තල පාර,බඩල්කුඹුර.

02.නාලනී රත්නායක මිය, ගොවිජන සේවා පාර,බඩල්කුඹුර.

03.ඩබ්.ඩී.ශාන්ති මිය,” තිළිණ නිවස ”,10 කණුව,බඩල්කුඹුර.

04.ඩබ්.එම්.තක්ෂිලා පුෂ්පමාලි මිය,අංක 38/1,අඹවත්ත පාර,බඩල්කුඹුර.

05.ඉන්ද්‍රානි කොඩිතුවක්කු මිය,” සෙව්වන්දි ”,අඹවත්ත පාර,බඩල්කුඹුර.

06.ඉන්ද්‍රානී රාජපක්ෂ මිය,01 කණුව,බුත්තල පාර,බඩල්කුඹුර.

07.එච්.නිරෝෂි විජයරත්න මිය,167,රෝහල හන්දිය,බඩල්කුඹුර.

08.අනුලා විජේතුංග මිය,අංක 13,තලවත්ත ගම,බඩල්කුඹුර.

09.යු.වයලට් මිය,පීල්ලේ ගෙදර,තලවත්ත,බඩල්කුඹුර.

10.දිමුතු මුතුමාලි රත්නායක මිය,අක්කර 05,බඩල්කුඹුර.

11.ශ්‍රියානි පත්මලතා මිය,තලවත්ත පාර,බඩල්කුඹුර.

**ගරුප්‍රාදේශීය සභා මන්ත්‍රීඑච්.එම්.සෝමාවතී මැතිතුමිය**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු ප්‍රාදේශීය සභා මන්ත්‍රී එච්.ඒ.චන්ද්‍රිකා මැතිතුමිය විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.එම්.සෝමාවතී. මැතිතුමිගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 09**

**ගරු ප්‍රාදේශීය සභා මන්ත්‍රී ඩී.එම්.පේමාවතී මැතිතුමිය.**

ගරු සභාපතිතුමනි, ගරු උපසභාපතිතුමනි,ගරු මන්ත්‍රීවරුනි පුන්සීසිගම පුස්තකාලය අභියස ඉදිකර ඇති ධර්මශාලාවේ බිත්ති ඉදි කිරිමසඳහා රුපියල් ලක්ෂයක(100000.00) මුදලක්ද පුස්තකාලයට ජලය ලබා ගැනීම සඳහා රුපියල් විසිපන්දහසක් (රු25000.00) ද දැනට ආරවුල් වි තිබු මාර්ගය විසදී ඇති බැවින්, පුන්සිසිගම මාර්ගය ඩෝසර් කිරීම සඳහා රුපියල් විසිපන්දහසක (රු 25000.00)මුදලක් ද වෙන් කර ගැනීම සුදුසු බව ගරු සභාවට යෝජනා කරනවා.

**ගරුප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු ප්‍රාදේශීය සභා මන්ත්‍රී ඩී.එම්.පේමාවතී මැතිතුමිය විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 10**

**ගරු ප්‍රාදේශීය සභා මන්ත්‍රී එච්.ජී.වීරසිංහ රත්නායක මැතිතුමා.**

ගරු සභාපතිතුමනි, ගරු උප සභාපතිතුමනි,ගරු මන්ත්‍රීවරුනි 2023 වර්ෂය සඳහා වෙන් කළ ඇති සභා අරමුදලින් ක්‍රියාත්මක කිරිමට යෝජිත මුතුකෙළියාව වසමේ 5 කණුව කළු බණ්ඩා මහතාගේ කඩේ අසලින් යන මාර්ගය කොන්ක්‍රීට් කිරිමට රුපියල් එක්ලක්ෂ පනස්දහස (රු. 150000.00) ක මුදලක් ලබා ගැනීම සුදුසු බව ගරු සභාවට යෝජනා කරනවා.

**ගරුප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු ප්‍රාදේශීය සභා මන්ත්‍රී ඩී.එම්.පේමාවතී මැතිතුමිය විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමාගේ ස්ථීරත්වයෙන් ඒකමතිකව සභා සම්මත විය.

**යෝජනා අංක 11**

**ගරු ප්‍රාදේශීය සභා මන්ත්‍රීඒ.එම්.නියාස් මැතිතුමා.**

ගරු සභාපතිතුමනි,ගරු උපසභාපතිතුමනි, ගරු මන්ත්‍රීවරුනි 2023.12.13 වන දින මා විසින් ඉදිරිපත් කරන ලද සභා යෝජනාව සංශෝධනය විය යුතු හෙයින්,නැවත මම එම යෝජනාව ඉදිරිපත් කරනවා. එය “රිටිගහදෝව ,ගොවි සමිතියට ජල ටැංකියක් ලබා දීම” යනුවෙන් තිබු අතර එය “රිටිගහදෝව,කාන්තා සමිතියට බුෆේ සෙට් එකක් ලබා දීම”යනුවෙන් සංශෝධනය විය යුතු බව ගරු සභාවට යෝජනා කරනවා.

**ගරුප්‍රාදේශීය සභා මන්ත්‍රී ආර්.එම්.චන්ද්‍රසිරි මැතිතුමා**

ගරු සභාපතිතුමනි,එම යෝජනාව මම ස්ථිර කරනවා.

**තීරණය**- ගරු ප්‍රාදේශීය සභා මන්ත්‍රී ඒ.එම්.නියාස් මැතිතුමා විසින් ගෙනෙන ලද යෝජනාව ගරු ප්‍රාදේශීය සභා මන්ත්‍රීආර්.එම්.චන්ද්‍රසිරි මැතිතුමාගේ ස්ථීරත්වයෙන් ඒකමතිකව සභා සම්මත විය.‍ෙ

**(07.)කාරක සභා වාර්තා -ඇත**

**(08). ආදායම් වියදම් වාර්තාව සභාවට ඉදිරිපත් කිරිම**

**ගරු සභාපති ආර්.එස්.එම්.අබේසේකර මැතිතුමා**

ගරු උපසභාපතිතුමනි,ගරුමන්ත්‍රීවරුනි 2023 වර්ෂයේ ජනවාරි මස ආදායම් වියදම් වාර්තාව අනුමත කරන්න සුදුසුයි කියලා මම යෝජනා කරනවා.

**ගරුඋප සභාපතිආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා**

ගරු සභාපතිතුමනි, එම යෝජනාව මම ස්ථිර කරනවා.

**තීරණය** - ගරු සභාපති ආර්.එස්.එම්.අබේසේකර මැතිතුමා විසින් ගෙනෙන ලද 2023ජනවාරි මස ලැබිම් ගෙවිම් වාර්තාව අනුමත කිරීමේ යෝජනාව ගරුඋප සභාපතිආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමාගේ ස්ථිරත්වයෙන් ඒකමතිකව සභා සම්මත විය.

**(09). ගරු මන්ත්‍රීවරුන්ගේ අදහස් දැක්වීම.**

**ගරු ප්‍රාදේශීය සභා මන්ත්‍රී ආර්.එම්.විජේදාස මැතිතුමා**

ගරු සභාපතිතුමනි,කනගාටුව ප්‍රකාශ කරනවා කටුගහගල්ගේ උත්සවයට සහභාගි විමට නොහැකි විම සම්බන්ධයෙන් .එතන දැන් ප්‍රසිද්ධියට පත්වෙලා තියනවා. මම ගෞරවයෙන් ඉල්ලිමක් කරනවා වැසිකිලි පද්ධතිය පිළිබඳව මෙය අත්‍යවශ්‍ය දෙයක් ගරු සභාපතිතුමනි ඉක්මනින්ම සකස් කර දෙන්න කියලා මම යෝජනා කරනවා.

**ගරු ප්‍රාදේශීය සභා මන්ත්‍රීආර්.එම්.සිරියාවතී මැතිතුමිය**

ගරු සභාපතිතුමනි, ලැබුවා වු 2023 නව වසර ගරු සභාවේ සියලුම මන්ත්‍රීවරුන්ට හා කාර්ය මණ්ඩලයේ අයටත් බඩල්කුඹුර කොට්ඨාශයේ සියලුම දෙනාටත් ශ්‍රී ලංකාවාසී සියලු දෙනාටත් සුභ නව වසරක් වේවා කියලා ප්‍රාර්ථනා කරනවා.මට කරුණු දෙකක් තියනවා කතා කරන්න.අපි කටුගහගල්ගේ නිල් දියවර තුරු සෙවන කියලා වැඩසටහනක් ආරම්භ කළා.ඉතාම ලස්සනයි.අපි කරපු වැඩේ ගැන මිනිස්සු ප්‍රසංශා කරනවා.ඒ ගැන මම සතුටු වෙනවා.ඒ සතුට භුක්ති විදින ගමන් අපි බලන්න ඕන ඒකේ දාඩිය කඳුළු වගුරන්නේ කවුද කියලා.එතන සේවක මණ්ඩලයක් ඉන්නවා.ඒ අය උදේ 6.00 සිට හවස 6.00 වනතුරු වැඩකරනවා.ඒ අයට අපි මීට වැඩිය දෙයක් හිතලා කරන්න ඕන.එතන ජීවිතාරක්ෂාව සම්බන්ධව දෙන්නෙක් ඉන්නවා.ඒ අය එතන නිකම්ව වාඩිවෙලා ඉන්න අය නෙවෙයි.ඒ අයට අපි ලොකු වගකීමක් දීලා තියනවා.ඒ වගකීම අපිට නිසියාකාරව ඉෂ්ඨ කරගන්නනම් අපේ යුතුකම් කොටසත් අපි නිසියාකාරව ඉෂ්ඨ කරලා තියෙන්න ඕන.රජයෙන් ලැබෙන වැටුපට අමතරව සභාවෙන් යම්කිසි දීමනාවක් විදිහට මාසිකව දෙමු කියලා මම යෝජනාවක් විදිහට ඉදිරිපත් කරනවා.ඒ වගේම හිටපු සභාපතිතුමා කතා කළා වැසිකිලි පද්ධතිය ඉතාමත් ඉක්මනින් ස්ථාපිත කරන්න ඕන.අත්‍යවශ්‍ය දෙයක් නිසා ඒ වැඩේ ඉක්මනින් කරන්න ඕන.ගරු සභාපතිතුමනි ,වැසි අවස්ථාවක එතනට එන අයට සහ වැඩ කරන අයට ඉන්න අපි හට් එකක් හදන්න ඕන. එතන පහසුකම් අඩු වුනාම එතනට එන කට්ටිය අඩුවෙලා අපිට එන ආදායමත් අඩු වෙනවා.කරගෙන යනකොට තමයි අපිට අඩුපාඩු දැනෙන්නේ.ඒක නිසා එතන අපි මැටිවලින් හරි පිදුරු වහලා හට් එකක් අද හෙටම හදන්න ඕන කියලාමම යෝජනා කරනවා. අපිට ස්ථිර ගොඩනැගිලි හදන්න බැහැ.ගරු උදේනි මන්ත්‍රීතුමා ගෙනෙන ලද යෝජනාව සර්ව සාධාරණයි කියලා මම හිතනවා.අපි හෙට මෙතනින් විසිරුනත් යම් දෙයක් කරලා තියනවා කියලා සතුටු වෙන්න පුළුවන් අපි දහඅට දෙනාට.ඒ වගේම මම සුභ පතනවා අපි මෙතන ඉන්න දහඅටදෙනාගේම හිතේ කුහකත්වයක් නැතිව පක්ෂ පාට භේදයක් නැතිව අපි කාගේත් බලාපොරොත්තුව ජයග්‍රහනය කරන එකයි.සියළු දෙනාට ඉදිරි මැතිවරණයට මුහුණ දෙන්න අවශ්‍ය ශක්තිය ධෛර්ය,ඥානය,නුවණ සියල්ල පහල වේවායි කියලා ප්‍රාර්ථනා කරනවා.ගරු සභාපතිතුමනි,ඔබතුමා අපි දිහා සානුකම්පිතව හැමදෙයක්ම බැලුවා.අපේ ඉල්ලීම් පැහැර හැරියේ නැහැ.ඒ සියලු දේවල්වලට ඇහුම්කන් දුන්නා.මම සහභාගී වුන මුල්ම සභාවේ කියපු කතාව මම බැලුවා.මම ඒ කතාවේ කියලා තියනවා ආණ්ඩුබලය තියන අයට සභා බලය නැහැ.සභා බලය තියන අයට ආණ්ඩු බලය නැහැ.නමුත් මිනිස්සු වෙනුවෙන් කරන හැම සුභවාදී හොද වැඩ සියල්ලටම අත උස්සලා කැමැත්ත දෙනවා.හරි දේට හරි කියන්නත් වැරදි දේට වැරදි කියන්නත් මම මෙතන අවුරුදු හතරේ ඉන්නවා කියලා මම සත්ත වෙලා තිබුනා.ඉදිරියේදීත් අපිට ඒ දේවල් කරන්න පුළුවන්.අපේ මුහුණු ටිකත් නැවත නැවතත් දකින්න ලැබේවායි කියලා බලාපොරොත්තු වෙනවා.සියළුම දෙනාට නැවත වතාවක් ශක්තිය ධෛර්ය,ඥානය,නුවණ සියල්ල පහල වෙලා මේ මැතිවරණට මුහුණ දෙන්න අවශ්‍ය වැඩකටයුතු ටික සම්පාදනය කර ගන්න හැකි වේවායි ප්‍රාර්ථනා කරනවා.

**ගරු ප්‍රාදේශීය සභා මන්ත්‍රී එච්.එම්.උදේනි කුමාර මැතිතුමා**

ගරු සභාපතිතුමනි, ගරු මන්ත්‍රීතුමන්ලාට හා ගරු මන්ත්‍රීත්මියන්ලා සියලුම දෙනාටම ලැබුවා වු 2023 වර්ෂය දුකෙන් තුරන් වෙලා සතුට පිරි සෞභ්‍යමත් ජිවිතයක් ගත කිරීමට වාසනාවන්ත ශක්තිය ලැබේවා කියා ප්‍රාර්ථනා කරනවා.පහුගිය දවස් වල අපේ කටුගහගල්ගේ නිල්දියවර තුරු සෙවනට ගිය වේලාවක අඩුපාඩු කිහිපයක් මම දැක්කා.විශේෂයෙන්ම අපි පළමුවෙන්ම පොදු වැසිකිලියට අවශ්‍ය කරන ඇස්තමේන්තුව හදලා ඒ වැසිකිලිය ඉදි කිරීමට අවශ්‍ය තැනක් අපි නිගමනය කරගෙන තිබුනා. නමුත් ගොවිජන කොමසාරිස්තුමාගේ ඒ අනුමැතිය ලැබුනේ නැහැ.විශේෂ කාරණයක් වශයෙන් පහලින් තියෙන ළිං කිහිපයක් තියෙනවා.ගමේ අය ඒකට විරුද්ධත්වයක් වුනා.හැබැයි පොදු වැසිකිලිය හදන ඒක දැන් තියෙන අලුත් තාක්ෂණයට අනුකූලව පයිබර් වලින් වල සකස් කරලා තියෙනවා.ගලිය යොදාගෙන අදින්න පුළුවන් විදිහට.ඒ ක්‍රමවේදයට අලුතින් ඇස්තමේන්තුව සකස් කරලා ඉතා ඉක්මනින් කරන්න අවශ්‍ය කටයුතු සලසා දෙන්න කියලා ඉල්ලා සිටිනවා.අපි දැනට එම ස්ථානයේ තියන වාහන නැවතුම්පොලේ වෙළදාම් කටයුතු සිදු කරනවා.එම ස්ථානයේ වෙළඳාම් කිරිම තහනම් කියලා බෝඩ් එකක් ගහන්න.ගරු සභාපතිතුමනි ,මංගල අවස්ථා සඳහා ඡායා රූප ගැනීමේදී සභාව විසින් අය කරනු ලබන මුදල වැඩියි කියලා කිහිප දෙනෙක්ම මට කතා කරලා කිව්වා .ඒ අයට පොඩි සහනයක් දෙන්න කියලා මම ඉල්ලා සිටිනවා.ඒ වගේම හංස බෝට්ටු ආරක්ෂා කිරිම සඳහා කිමිදුම්කරුවෙක් යොදවලා තියනවානම් හොදයි.රැකියා ලක්ෂයේ වැඩසටහන යටතේ පුහුණු කරපු කෙනෙක් ගමේ ඉන්නවා.එයා දැනට ප්‍රාදේශීය ලේකම් කාර්යාලයේ යටතේ ඉන්නවා. ඒ කෙනෙක් යොදවලා දෙන්න කියලා මම ඉල්ලා සිටිනවා. ඇත්තටම ගමේ අයගෙන් මුලදි මුලදි පොඩි පොඩි ප්‍රශ්න තිබුනා . දැන් යථාතත්වයට පත් වෙලා ඉන්නේ.ඒ හැම දේම ගමත් සමග මිනිස්සුන් සමග වටපිටාවත් සමග සියලු දේම සමව කරගෙන අපිට ගමන යන්න පුළුවන් නම් හොඳ අනාගතයක් හොඳ ආදායමක් ගන්න ඉදිරියට ප්‍රශ්න නොවි ගමන යන්න සාර්ථක කරගන්න මේ අපේ අඩුපාඩු හදාගෙන ගියොත් හොඳයි කියලා යෝජනාව ඉදිරිපත් කරමින් නැවත වතාවක් සියලුම දෙනාටම ලැබුවා වු 2023 අවුරුද්ද කිරියෙන් පැණියෙන් ඉතිරෙන්න වාසනාව ශක්තිය ලැබේවා කියා ප්‍රාර්ථනා කරනවා.

**ගරු ප්‍රාදේශීය සභා මන්ත්‍රී ඒ.එම්. නියාස් මැතිතුමා**

ගරු සභාපතිතුමනි,සතුටෙන් යන දවසක් කියලා මම හිතනවා.මේ සභා වාරයේදී . ඒ වගේම මම පළමුවෙන්ම ස්තුති වන්ත වෙනවා ගරු සභාපතිතුමාටත්,උප සභාපතිතුමාටත්,ගරු මන්ත්‍රී මණ්ඩලයටත් බඩල්කුඹුර ප්‍රාදේශීය සභාව හැමදාමත් දුප්පත් කියමින් එක තැන පල් වුණු අතීතය අමතක කරලා නම්‍යශීලි ප්‍රතිපත්තියක් අනුගමනය කරමින් බඩල්කුඹුරටත් සම්පතක් තිබෙනවා කියමින් බඩල්කුඹුර කටුගහගල්ගේ නිල්දියවර උත්සවය සාර්ථක කර ගැනීම සඳහා සභාලේකම්තුමිය ඇතුළු සියලුම දෙනාම උදවු උපකාර කළා.ගරු සභාපතිතුමනි, ඒ වගේම ගරු උදේනි මන්ත්‍රීතුමා කිව්වා වගේ අපි අතීත කියමනක් තියෙනවා.ගමයි,පන්සලයි, දාගැබයි කියලා කියමනක් තියෙනවා.නමුත් මේකට තවත් එකතු වෙන්න ඕන ගමයි ,පන්සලයි,වැවයි,දාගැබයි නමුත් මොන තරම් මේ සභාවට මුදල් ආදායම ලැබුනත් ගමේකම ගමේකම රැකගන්න ඕන.අපි යම්කිසි කොන්දේසියක් යටතේ තමයි මේ වැව අපට දායදය කළේ ගොවි සමිතියෙන්.මම දැක්ක එතන දැන් කලින්ට වඩා බොන පිරිස වැඩියි.ඒක අපි නතර කල යුතුයි.පාරේ ව්‍යාපාර කරනවා කියලා ගරු උදේනී මන්ත්‍රීතුමා කිව්වා .නමුත් අනිවාර්යෙන්ම ගමේ මිනිහට තැනක් දිය යුතුමයි.පිටස්තර ව්‍යාපාරකිකයින්ට නැතිව ගමේ ඉන්න අයට තැනක් දුන්නොත් තමයි අපිට ගමත් එක්ක යම්කිසි සම්බන්ධතාවයක් කරගෙන යන්නට පුළුවන්.පිට අයට එතන ව්‍යාපාර කරගෙන යන්න අවසර දෙන්න එපා කියලා මම ඉල්ලා සිටිනවා.ඒ වගේම ගරු සභාපතිතුමනි, බඩල්කුඹුර රෝහල් මාවතේ තිබුන සෙල්ලම් මිදුල කටුගහගල්ගේ වැව් ඉස්මත්තේ ඉදිකරලා තියනවා.ගරු සභාපතිතුමනි,බඩල්කුඹුර නගරයත් ආරක්ෂා කරගනිමින්,වැවත් ආරක්ෂා කර ගනිමින් මේකට අපිට මුදල් සම්පාදනය කලේ අපි හිටපු ගරු නීතිය හා සාමය අමාත්‍ය ගරු රංජිත් බණ්ඩාර මැතිතුමා .මේ මුදලින් තමයි අපේ හිටපු විපක්ෂ නායක බන්දු යෝගානන්ද මැතිතුමා මැදිහත්වෙලා මේ සෙල්ලම් මිදුලට රුපියල් ලක්ෂ 38 ක මුදලක් වැය කරලා හැදුවේ. මේ සෙල්ලම් මිදුල යම්කිසි වෙනසක් වුනා.නමුත් මේ සෙල්ලම් මිදුලට වැය වුන මුදල කටුලහගල්ගේ වැවට වැය කල මුදලට සමාන කරන්නනම් එපා.මේකේ අයවැය අනිවාර්යෙන්ම වෙන් වෙන්ව සභාගත කල යුතුයි.මම මේක හෑල්ලු කරනවා නොවෙයි.මේ සභාව යම්කිසි දුරකට යා යුතුයි.ඒ වගේම ගරු සභාපතිතුමනි,2022.12.21 තමයි නිල්දියවර වැඩසටහන පටන් ගත්තේ.එතෙක් අද වෙනකම් ඊයේ තෙක් ආදායම කොපමණද කියලා සභාගත කලොත් හොදයි කියලා මම ගරු සභාවෙන් ඉල්ලා සිටිනවා.ගරු සභාපතිතුමනි, යහළුකමටවත් හිතවත්කමටවත් දේශපාලනකමටවත් ටිකට් කඩන්නේ නැතුව ඇතුල් කරන්න එපා.ඒ වගේම 2023 අයවැයට අපිට ඔබතුමාගෙන් සුරතෙන් ඔබතුමාගේ ප්‍රතිපත්ති අනුව ප්‍රාදේශීය සභාවේ මන්ත්‍රීවරුන්ට මුදල් වෙන් නොකරන අවස්ථාවක ඔබතුමා එක්ලක්ෂ පනස්දහස බැගින් අපි සියලු දෙනාටම මුදල් වෙන් කළා. එම මුදල හැකි ඉක්මනින් ලබා දීමට කටයුතු සිදු කරයි කියලා මම හිතනවා.ඒ වගේ රුපියල් ලක්ෂ විස්සක් වැය කරලා හිටපු පළාත් සභා මන්ත්‍රී ගරු සම්පත් ජයසුරිය මැතිතුමා 4 කණුවේ ජල යෝජනා ක්‍රමයක් පටන් ගත්තා. නමුත් සියලු දේවල් අංග සම්පුර්ණ වෙලා ඉවරයි. අපිට අඩු ජල ටැංකියක් පමණයි.ඒ ජල ටැංකියට මුදල් ගරු සිරියාවති මන්ත්‍රීතුමියගේ සභාවෙන් ලැබෙන අරමුදලින් එක්ලක්ෂ පනස්දහසක මුදලක් වෙන් කරලා තියෙනවා.ඔබතුමා හා සභා ලේකම්තුමියත් මැදිහත් වෙලා ලබා දෙයි කියලා බලාපොරොත්තු වෙනවා.ඒ වගේම මේ කාල සීමාව තුළ අවුරුදු 04 ක කාල සීමාව තුළ සභාව තුලදි යම්කිසි චෝදනා, යම්කිසි වාද විවාද මතවාද සියලු දේවල් අපි කතා කලා.ඒ සියලු දේවල් මගේ හිතවත් ඥාති සහෝදර මන්ත්‍රීවරුන්ට මගෙන් යම්කිසි වැරද්දක් වුනානම් සමාවෙන්න කියමින් සියලු දෙනාටම සුභ දවසක් කියමින් මම නිහඩ වෙනවා.

**ගරු ප්‍රාදේශීය සභා මන්ත්‍රී ඩී.එම්.සුසන්ත කමලසිරි මැතිතුමා.**

ගරු සභාපතිතුමනි,වැව සම්බන්ධව නෙයෙකුත් කතා බහ සිද්ධ වුනා. එහිදි ගරු සිරියාවතී මැතිතුමා කිව්වා එතන වැඩ කරන සේවකයන්ට ඉන්න අවශ්‍ය පහසුකම් දෙන්න ඕන සහ ඔවුන්ට දීමනාවක් දෙන්න ඕන කියන එක සහ සම්බන්ධව.ඒ වගේම එතන හට් එකක් හදන්න කියලා එතුමිය පැවසුවා. හැම දෙනාම කියන්නේ වැව අසල කරපු වැඩේ හොදයි.නමුත් අවශ්‍ය පහසුකම් ටික සපයලා තවත් සංවර්ධනය කරන්න කියලා තමයි කියන්නේ. මේ වන විට අපි සැලසුම් කරලා තියනවා එතන මුරකුටියක් ස්ථාපිත කරන්න ලෑලි වලින්. අපේ සතිපොලෙන් ඉවත් කරපු සීට් තියනවා.යකඩ තියනවා.ඒවායින් වැස්සට තෙමෙන්නේ නැතිව ඉන්න පුළුවන් විදිහේ සාමාන්‍ය ප්‍රමාණයේ හට් එකක් හදන්න මේ වන විට සැලසුම් කරලා තියනවා. ඒ වගේම දැනට තියන ප්‍රධාන ප්‍රශ්නය තමයි වැසිකිලි ප්‍රශ්නය .මේ කාර්යය පටන් ගන්න ඉස්සරවෙලා වැසිකිලි ඉදිකරන්න සැලසුම් කරලා තිබුනා.ඒ සඳහා ගොවිජන සේවා එකේ අනුමැතිය හිමි වුනේ නැති නිසා තමයි මේ කාර්ය පරක්කු වුනේ. මාර්තු මාසයට ඉස්සර වෙලා අපිට මේ දේ කරන්න පුළුවන් වෙයි. හේතුව LDSP ව්‍යාපෘතියෙන් අපිට ලක්ෂ 65 ක මුදලක් තියනවා. ඒ වගේම පළාත් පාලන ආයතනයෙන් හම්බ වෙනවා ලක්ෂ 65 ක් ගිය සැරේ වැවට ලැබුනු මුදලයි යම් කිසි කොටසක් ආපහු ගන්න පුළුවන්.මේ මුදල් පාවිච්චි කරලා වැවේ වැසිකිලි පද්ධතිය ඉදි කරන එක හා මුරකුටිය ඉදි කරන එක වැට තවදුරටත් පුළුල් කරන එක සහ අනෙකුත් පහසුකම් සංවර්ධනය කරන්න පුළුවන්. ඒකට අවශ්‍ය සැලසුම් මේ වන කොට සකස් කරමින් යනවා.ඒ වගේම ඊළඟට මතු වුන ගැටලුව තමයි වෙළඳම් කරන එක. වෙළදාම් කරන්න බොහෝ දෙනෙක් ඉල්ලුවා.පාක් එක ඇතුලේ කාටවත් වෙළදාම් කරන්න සභාවෙන් ඉඩ දීලා නැහැ.පාරෙන් එහා පැත්තේ ඕන කෙනෙකුට වෙළදාම් කරන්න පුළුවන්.ගරු නියාස් මන්ත්‍රීතුමා මතු කරපු කාරණය ගැන කතා කලොත් හොස්පිටල් එක අසල තිබු සෙල්ලම් මිදුල කටුගහගල්ගේ වැව අසල ස්ථාපිත කළා. ඒ වැඩේ හොරෙන් කලේ නැහැ. අපි සභාවට යෝජනාවක් ඉදිරිපත් කළා.ඒ යෝජනාව ගරු සිරියාවති මන්ත්‍රීතුමිය විසින් ස්ථීර කළා. අපි ඉස්සරවෙලා එතන පරිසරය හදලා ගෙනියපු බඩු වෙනුවට බඩු ටිකක් ගෙනල්ලා සෙල්ලම් මිදුලක් ස්ථාපිත කරමු.මේ දක්වා අපි මුදල් කමිටුවට ඉදිරිපත් කලා මේ වන විට ආදායම කියද කියලා. අද වෙනකොට දළ වශයෙන් ලක්ෂ තුනකට එහා මුදලක් මේ වන විට ආදායම තියනවා. මංගල අවස්ථාවලදී අයකරන මුදල වැඩියි කියලා කතාවක් ගියා.එතන මල්ටික එහෙම හැදිලා එනකොට ලොකු ගැටළුවක් වෙන එකක් නැහැ.ඔබ සියළු දෙනාට 2023 වර්ෂය යහපත් වර්ෂයක් වේවා යැයි ප්‍රාර්ථනා කරනවා.

**ගරු ප්‍රාදේශීය සභා මන්ත්‍රී එම්.අයි.එම්.හුසේන් මැතිතුමා**

ගරු සභාපතිතුමනි,අපි අවුරුදු 04 ක කාලයක පත් වෙලා අවුරුද්දක් දීර්ඝ කලා. අවුරුදු 05 ක් අවසන් කරලා ඉන්නේ. ඒනිසා අර්බුධ කාලය තත්වය අනුව වාද විවාද කරලා සියලුම දෙනාම එකමුතුවෙන් සභාවේ කටයුතු සිදු කරලා හොඳ දේවල්වලට අපිත් උදව් කළා .වැරදි දේවල් වලට අපි විරුද්ධ වුනා.නමුත් අපි 18 දෙනාම එකා වගේ එකට සභාව අවුරුදු 05 ක් හිටියා.ඒ නිසා සභාවේ සියලුම ගරු සභාපතිතුමා,ගරු උපසභාපතිතුමා ඇතුළු සියලුම ගරු මන්ත්‍රී මණ්ඩලයටත්, ඇතුළු සියලුම දෙනාටම යම්කිසි වැරදීමක් අපෙන් සිදු වුනා නම් සමාව ඉල්ලනවා. සභාලේකම්තුමිය ඇතුළු සියලුම නිලධාරින් මෙතෙක් කල් උදවු උපකාර කලා.ක්‍රියාශීලි වුනා. වැඩ කළා අපිත් එක්ක ඒ නිසා ස්තුතිය පුද කරනවා. ගරු සභාපතිතුමනි, අවුරුදු පහෙන් මම හිත්නනේ අවුරුදු 04 ක්ම ඩයරියක් ලැබුනා.නමුත් මේ අවුරුද්දේ නැති වෙලාද?මම යෝජනා කරනවා ඩයරිය ලබා දෙන්න කියලා.

**ගරු උපසභාපතිතුමා ආර්.ඩබ්.එස්.ජේ.ඩී.එම්.කිත්සිරි මෙවන් රෝහිත බණ්ඩාර මැතිතුමා**

ගරු සභාපතිතුමනි, ගරු සභාපතිතුමා ඇතුළු සියලුම ගරු මන්ත්‍රී මණ්ඩලයට හා සභා ලේකම්තුමිය ඇතුළු සියලුම නිලධාරි මණ්ඩලයටත් සුභාශිංෂනය කරනවා 2023 වර්ෂය සර්වප්‍රකාරයෙන්ම ජිවිතය ගත කරන්න වාසනාව ශක්තිය ලැබේවා කියා ප්‍රාර්ථනා කරනවා.ඒ වගේම ජිවිතයේ හැමදාම සතුට දකින්න පුළුවන් කණ්ඩායමක් හැටියට එකතු වෙලා ඉන්න හැම මොහොතක බඩල්කුඹුර ප්‍රාදේශීය සභාවක තිබුණු එක හීනයක් තමයි කටුගහගල්ගේ වැව ආශ්‍රිත ගිමන්හල. ඇත්තටම සියලුම දෙනාම එකට එකතු වෙලා මේ කර්තව්‍යයට වචනයෙන් හෝ උදවු උපකාර කර සාර්ථක කර ගන්නට උපරිම උත්සහයක් දැරුවා.එදා දැකපු දේ තමයි ගමේ මිනිස්සු එකතුකරගෙන මේ ගමන යන්න ඕන.ගරු උදේනී මන්ත්‍රීතුමා ලොකු කර්ත්‍යවයක් කරන්න ඇති.කනගාටුවෙන් හරි 2023 වර්ෂයේ සභාලේකම්තුමියට කියන්න ඕන කරුණක් තියනවා සභාවේ රියදුරු මහත්මයෙක්ගේ දියණියක් නැතිවෙලා තියනවා.ඒ සඳහා ශෝකය ප්‍රකාශ කරනවා. සභාලේකම්තුමිය ඔබතුමියගෙන් අපි බලාපොරොත්තු වුනේ සභාව ඇදගෙන යන්න නොවෙයි.කට්ටිය මළ ගෙදර ගියා බස් එකක් කතා කරගෙන.ඔබතුමියගේ වගකීම තිබුනා මන්ත්‍රීවරු සියළු දෙනාට සහ කාර්යමණ්ඩලයේ සියළු දෙනා දැනුවත් කරන්න. හොරෙන් යන්න එපා.අපිව දැනුවත් කරන්න.කාර්ය මණ්ඩලයේ අය හිතනවා අපි ඒ අයගේ කිසිම දේකට සහභාගී වෙන්නේ නැහැ කියලා.

**ගරු සභාපති ආර්.එස්.එම්.අබේසේකර මැතිතුම**

ගරු උප සභාපතිතුමනි,ගරු මන්ත්‍රීතුමනි,ඉන්න අයගේ දීමනාව වැඩි කරන්න කියලා කිව්වා නමුත් දීමනාව වැඩි කරන්නේ නැහැ.මම කතා කරන්න බලාපොරොත්තු වෙන්නේ නැහැ. සභාවේ කටයුතු මින් අවසානයිගරු උපසභාපතිතුමා,ගරු මන්ත්‍රී මණ්ඩලයටත්,සභාලේකම්තුමිය ඇතුළු කාර්ය මණ්ඩලයේ සියළු දෙනාටත් ලැබුවා 2023 වර්ෂය සුබ නව වසරක් වේවා කියා ප්‍රාර්ථනා කරමින් මම නිහඩ වෙනවා.

සභාපති

          ප්‍රාදේශීය සභාව

බඩල්කුඹුර.

  මෙම සභා වාර්තාව.................................................... වන දින පැවති මහා සභාවේදී...................................................................................................ගරුමන්ත්‍රීතුමාගේ/තුමියගේ යෝජනාවෙන්.................................................................................ගරුමන්ත්‍රීතුමාගේ/තුමියගේස්ථීරත්වයෙන් ඒකමතික /සංශෝධනයන්ට යටත්ව සභා සම්මත විය.

  සභාපති

          ප්‍රාදේශීය සභාව

බඩල්කුඹුර.